** REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**OPĆINSKO VIJEĆE**

KLASA: 403-01/22-01/9

URBROJ: 2158-31-01-22-1

Podravska Moslavina, 23. prosinca 2022. godine

Na temelju članka 120. Zakona o proračunu („Narodne novine“ br. 144/21.), članka 10. točke 5. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ br. 55/09. i 139/10.) i članka 27. Statuta Općine Podravska Moslavina ("Službeni glasnik" Općine Podravska Moslavina, br. 3/21. i 18/21.), Općinsko vijeće Općine Podravska Moslavina na 15. sjednici, održanoj 23. prosinca 2022. godine, donijelo je

**ODLUKU**

**o zaduživanju Općine Podravska Moslavina**

**Članak 1.**

Općina Podravska Moslavina zadužuje se za projekte na području Općine Podravska Moslavina u iznosu od 196.695,00 € s PDV-om (stodevedesetšesttisućašestodevedesetpet eura i nula centi).

**Članak 2.**

Banka kreditor je Hrvatska banka za obnovu i razvitak (HBOR), Zagreb, Strossmayerov trg 9.

**Članak 3.**

Općina Podravska Moslavina zadužuje se pod slijedećim uvjetima:

|  |  |
| --- | --- |
| Potencijalni korisnik kredita: | *Općina Podravska Moslavina, Ulica J.J.Strossmayera 150, 31530 Podravska Moslavina OIB 92638049877* |
|  |  |
| Projekti: | 1. *Rekonstrukcija građevine infrastrukturne namjene energetskog sustava – javna rasvjeta* 2. *Postavljanje vanjske ovojnice na Domu kulture u Krčeniku* 3. *Nabava i ugradnja jedne nove fotonaponske elektrane za proizvodnju električne energije* 4. *Postavljanje ograde i staza na groblju u Krčeniku* 5. *Odvojeno sakupljanje komunalnog otpada – nabava kanti* |
|  |  |
| Kreditor: | *Hrvatska banka za obnovu i razvitak („HBOR“) – izravno kreditiranje putem programa kreditiranja Investicije javnog sektora* |
|  |  |
| Iznos kredita: | *196.695,00 € s PDV-om* |
|  |  |
| Namjena kredita: | *Građevinski radovi, oprema i nadzor* |
|  |  |
| Valuta kredita: | *u eurima* |
|  |  |
| Krajnji rok korištenja kredita: | *do 31.12.2023. godine* |
|  |  |
| Otplata kredita: | *7 godina uključujući poček od 1 godine* |
|  |  |
| Rok i način otplate kredita: | *u 24 jednake uzastopne tromjesečne rate koje dospijevaju zadnjeg dana u mjesecu (1. rata dospijeva 31.3.2025. godine)* |
|  |  |
| Kamatna stopa: | *1,1 % godišnje, fiksna u skladu s Programom kreditiranja (I. Skupina razvijenosti)* |
|  |  |
| Interkalarna kamata | *U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno.* |
|  |  |
| Zatezna kamata: | *U skladu s važećom Odlukom o kamatnim stopama HBOR-a, promjenjiva* |
|  |  |
| Naknada za obradu kredita: | *0,2% jednokratno, prije prvog korištenja* |
|  |  |
| Naknada za rezervaciju sredstava: | *Ne naplaćuje se* |
|  |  |
| Prijevremena otplata kredita: | *Prijevremena otplata moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita.* |
|  |  |
| Naknada za prijevremenu otplatu kredita: | *1% od svote prijevremeno otplaćene glavnice* |
|  |  |
| Instrumenti osiguranja kredita: | *Standardni instrumenti osiguranja za ovu vrstu financiranja, uključujući, ali ne ograničavajući se na:*   * *Mjenice Korisnika kredita;* * *Zadužnica Korisnika kredita.* |
|  |  |
| Preduvjeti korištenja kredita i/ili odobrenja: | *Standardni preduvjeti za ovakvu vrstu financiranja što, među ostalim, uključuje:*   * *Dostavu sveukupne projektne dokumentacije u skladu sa zahtjevima Kreditodavatelja;* * *Dostavu svih dozvola, suglasnosti i rješenja potrebnih za gradnju;* * *Dostavu instrumenata osiguranja;* * *Plaćanje svih naknada Kreditodavatelju;* * *Zahtjev za povlačenje kredita dostavljen s odgovarajućom dokumentacijom;* * *Dostavu Suglasnosti Ministarstva financija/Vlade RH za zaduženje.* |
|  |  |

**Članak 4.**

Sredstva za otplatu glavnice i kamata kao i pripadajućih naknada po predmetnom kreditnom zaduženju osigurana su u Proračunu Općine Podravska Moslavina za 2023. godinu te projekcijama proračuna za 2024. i 2025. godinu, dok će se sredstva za otplatu kredita u narednim godinama osigurati u proračunima Općine Podravska Moslavina do konačne otplate kredita.

**Članak 5.**

Ovlašćuje se načelnik Općine Podravska Moslavina, Dominik Cerić, da zaključi s kreditorom Ugovor o kreditu nakon dobivene suglasnosti Vlade Republike Hrvatske na kreditno zaduženje Općine Podravska Moslavina.

**Članak 6.**

Ova Odluka stupa na snagu osmog dana od dana objave u „Službenom glasniku Općine Podravska Moslavina“.

PREDSJEDNIK OPĆINSKOG VIJEĆA

Slavko Kupanovac